“શા માટે ?” કશાય ઉચાટ વગર તેણે કહ્યું. કડક સ્વભાવના અફસરો પણ એમ જલ્દી ચહેરા પર ભાવ નથી ઊપસવા દેતા તેમ તેણે નવલકથામાં વાંચેલું. તેના પગ જમીન પર સ્થિર રાખવા મહેનત કરવી પડતી હતી. ડર્યા વગર છોકરાનાં કરતૂત ગણાવતો હતો ત્યારે, “છોકરાંઓને મારવાનો કાયદો છે ?” વચ્ચેથી કોઈએ તેને અટકાવ્યો. બાકીના ચહેરા વધારે કડક અને રુક્ષ બનતા તેણે જોયા. શાંત બેઠેલા માણસે કંઈક આંખનો ઈશારો કર્યો એટલે સૌ ચૂપ થયા.